Acatistul Sfintei Treimi 


Sfânta Treime - Tatăl, Fiul şi Sfântul Duh - Taina iubirii supreme: 


https://www.academia.edu/43538644/Sf% C3% A2nta_Treime_Tat9% C4%831_Fiul_% C5% 
OFi_Sf%C3% A2ntul_Duh_Taina_iubirii_supreme 


https://archive.org/details/sfanta-treime-tatal-fiul-si-sfantul-duh 


2 o e 


Toate se-nchină Creatorului - Ştefania Stoica: 
https://www.youtube.com/watch?v=HBPzdSwc4ic 


Doamne, D-zeul meu - Felicia Costa: 


https://www.youtube.com/watch?v=Tk2F-WhcoxY 


Mănăstirea Brâncoveni - Pe Domnul lăudaţi-L.: 
https://www.youtube.com/watch?v=1HZex3DN_aw 


Colindul Sfintei Treimi - Mănăstirea Diaconești: 
https://www.youtube.com/watch?v=h9dx6ufZ25A 


Cântarea din suflet - Grupul Filadelfia: 
https://www.youtube.com/watch?v=r_wwvOnKiVM 


&&& 
Rugăciunile începătoare 
În numele Tatălui, şi al Fiului şi al Sfântului Duh. Amin. 
Slavă Ţie, Dumnezeul nostru, Slavă Ţie ! 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 


Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 


miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 


izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred  Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 


Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 

Împărate al veacurilor şi Doamne cel mai înainte de veci, Făcătorule a toată făptura 
cea văzută şi cea nevăzută, Dumnezeule cel slăvit în Sfânta Treime, căruia se 
închină tot genunchiul; al cel cereşti, al celor pământeşti şi al celor de dedesubt. 
Pentru aceasta şi noi, ca cei ce suntem luminaţi cu Sfânta Taină a Botezului întru 
numele Tău cel întreit sfânt deşi nevrednici fiind, îndrăznim a-Ţi aduce această 
cântare de laudă; iar Tu ca Făcătorul, Purtătorul de grijă şi Judecătorul nostru, ia 
aminte spre glasul rugăciunii robilor Tăi, şi nu depărta mila Ta de la noi, pentru ca 
din adâncul sufletului pururea să strigăm ie: Sfânt, Sfânt, Sfânt eşti Doamne 
Dumnezeul nostru, miluieşte-ne pe noi, zidirea Ta cea căzută, pentru numele 
Tău cel Sfânt. 


Icosul 1 

Arhanghelii şi îngerii, începătoriile şi puterile, scaunele şi domniile, stând înaintea 
scaunului slavei Tale, nu pot a slăvi mărimea desăvârşirilor Tale. Heruvimiui cei cu 
ochi mulţi şi serafimii cei cu câte şase aripi, acoperindu-şi feţele, cu frică şi cu dra- 
goste grăiesc unii către alții: Sfânt, Sfânt, Sfânt Domnul Savaot. lar noi ca unii ce 
suntem pământ şi ţărână mai lesne ar fi să iubim tăcerea; însă pentru ca să nu ne 
arătăm nerecunoscători şi nemulţumitori, pentru atâtea îndurări revărsate asupra 
noastră, urmând doxologiei celor de sus, cu credinţă şi cu dragoste zicem unele ca 
acestea: 

Sfânt, Sfânt, Sfânt eşti Doamne Dumnezeul nostru, cel ce eşti înălțimea desăvârşi- 
rilor celor nespuse şi adâncul tainelor celor neurmate; 

Sfânt eşti Doamne Dumnezeul nostru, cel ce pretutindenea eşti şi toate le îm- 
plineşti, cel ce Unul eşti, acelaşi ieri, astăzi şi în veac; 

Sfânt eşti Doamne Dumnezeul nostru, cel ce pe toate le faci numai cu voia, adu- 
când în fiinţă pe cele ce nu sunt, ca şi cum ar fi; cel ce cobori până la iad şi iarăşi 
ridici; 

Sfânt eşti Doamne Dumnezeul nostru, cel ce pui la încercare inimile şi rărunchii 
oamenilor, cel ce numeri stelele şi tuturor nume le dai; 


Sfânt eşti Doamne Dumnezeul nostru, ale cărui toate căile sunt adevărate şi toate 
judecăţile drepte şi totodată şi dorite. 

Sfânt eşti Doamne Dumnezeul nostru, cel ce răsplăteşti păcatele părinților asupra 
fiilor, miluieşti şi ajuţi din neam în neam; 

Sfânt, Sfânt, Sfânt eşti Doamne Dumnezeul nostru, miluieşte-ne pe noi, zidirea 
Ta cea căzută, pentru numele Tău cel Sfânt. 


Condacul al 2-lea 

Văzându-Te pe Tine Isaia pe scaun înalt şi prea înălțat a zis: O! ticălosul de mine, 
că om fiind şi buze necurate având, am văzut pe Domnul Savaot cu ochii mei; iar 
când cărbunele cel de foc purtat de înger s-a atins de buzele lui, cu curăţie Te lăuda 
pe Tine, Tatăl şi Fiul şi Sfântul Duh, pe Unul Dumnezeu. Deci, o, Preasfânră 
Treime arde cu focul Dumnezeirii Tale spinii fărădelegilor noastre celor multe, 
ca să cântăm Ţie cu inimă curată: Aliluia! 


Icosul al 2-lea 

Înțelegerea cea neînţeleasă căutând să o înţeleagă marele între prooroci Moise, a 
zis: arată-mi mie faţa Ta! Însuţi cunoscut să Te văd pe Tine. Iar Tu ai zis către dân- 
sul: spatele Meu vei vedea, dar faţa Mea nu se va arăta ţie că nu va vedea omul faţa 
Mea şi să rămână viu. Dar nouă, deşi nevrednici fiind, ai binevoit a Te arăta pe 
Tine în faţa Unuia-Născut Fiului Tău; pentru aceasta cu mulțumire grăim: 

Sfânt, Sfânt, Sfânt eşti Doamne Dumnezeul nostru, cel ce eşti dragostea cea cu vă- 
paie arzătoare a serafimilor şi înţelepciunea cea pururea luminătoare a heru- 
vimilor; 

Sfânt eşti Doamne Dumnezeul nostru, cel ce eşti Împăratul cel mai presus de scau- 
nele cereşti, şi Domnul cel adevărat al domniilor celor mai presus de lume; 

Sfânt eşti Doamne Dumnezeul nostru, cel ce eşti tăria cea nebiruită a puterilor 
cereşti, şi atotputernice Stăpânitorule al stăpâniilor celor înalte; 

Sfânt eşti Doamne Dumnezeul nostru, cel ce eşti bunavestire cea plină de bucurie a 
arhanghelilor şi propovăduirea cea fără tăcere a îngerilor; 

Sfânt eşti Doamne Dumnezeul nostru, cel ce eşti începutul a toată începerea înce- 
pătoriilor celor înţelegătoare şi a tuturor puterilor cereşti, Atotţiitorule poruncitor; 
Sfânt eşti Doamne Dumnezeul nostru, cel ce ai nemurire şi petreci în Lumina cea 
neapropiată, iar cu aleşii Tăi, ca şi cu nişte prieteni, față către faţă vorbeşti; 

Sfânt, Sfânt, Sfânt eşti Doamne Dumnezeul nostru, miluieşte-ne pe noi, zidirea 
Ta cea căzută, pentru numele Tău cel Sfânt. 


Condacul al 3-lea 
Cu puterea Ta cea nespusă, toate le ţii; cu cuvântul înţelepciunii Tale celei neur- 
mate, toate le chiverniseşti; şi cu Duhul gurii Tale, toate le înviezi şi le faci a se bu- 


cura. O, cel în trei sori a toate Făcătorule, Tu ai măsurat cerul cu dreapta şi pă- 
mântul cu palma, care porți şi hrăneşti toată făptura, toate pe nume le chemi; şi nu 
este nimeni care să se poată ascunde de puternicia dreptei şi a vederii Tale. Pentru 
aceasta împreună cu toate puterile cele de sus şi de jos, cu umilinţă căzând, cântăm 
Ție: Aliluia! 


Icosul al 3-lea 

Având toată zidirea slujitoare poruncii Tale, pretutindenea arăţi urmele proniei şi 
ale desăvârşirilor Tale celor neurmate; pentru aceasta cele nevăzute ale Tale, şi 
puterea cea pururea futoare şi Dumnezeirea, de pe făpturi cugetându-le le vedem; 
pentru care cu mirare şi cu bucurie grăim unele ca acestea: 

Sfânt, Sfânt, Sfânt eşti Doamne Dumnezeul nostru, puternice Făcătorule al celor 
văzute şi nevăzute, şi Chivernisitorule cel cu dragoste îmbelşugată al celor de acum 
ŞI celor viitoare; 

Sfânt eşti Doamne Dumnezeul nostru, cel ce din patru stihii ai alcătuit făptura şi cu 
patru timpuri ai încununat cununa anului; 

Sfânt eşti Doamne Dumnezeul nostru, cel ce ai poruncit soarelui să lumineze ziua, 
şi luna cu stelele să lumineze noaptea; 

Sfânt eşti Doamne Dumnezeul nostru, cel ce scoţi vânturile din vistierii; Cel ce 
îmbraci cerul cu nori şi trimiţi ploaie şi rouă spre răcorirea căldurii; 

Sfânt eşti Doamne Dumnezeul nostru, cel ce încingi dealurile cu bucurie şi văile cu 
veselie; Cel ce împodobeşti crinii ţarinii şi încununezi câmpiile cu roade; 

Sfânt eşti Doamne Dumnezeul nostru, cel ce trimiţi hrană puilor de corbi şi adăpi 
toate fiarele câmpului şi trimiţi îndurările Tale peste toate lucrurile Tale; 

Sfânt, Sfânt, Sfânt eşti Doamne Dumnezeul nostru, miluieşte-ne pe noi, zidirea 
Ta cea căzută, pentru numele Tău cel Sfânt. 


Condacul al 4-lea 

Vifor având înăuntru eresul cel pierzător de suflete, al doilea Iuda, Arie nebunul, s- 
a lepădat de Tine, Fiul lui Dumnezeu, a fi unul din Sfânta Treime; iar noi, deşi pe 
un Ipostas al Tatălui, altul al Fiului şi altul al Sfântului Duh numim, însă o Dumne- 
zeire în Tatăl şi în Sfântul Duh, deopotrivă puterea, de o fiinţă slava, cu inima şi cu 
buzele mărturisim şi cu Lumina cea întreit luminătoare în baia Sfântului Botez 
luminaţi fiind, Tatălui şi Fiului şi Sfântului Duh, unui Dumnezeu ne închinăm, 
cântând: Aliluia! 


Icosul al 4-lea 

Auzind păstorii şi învăţători Sfintei Biserici pe Arie, ca o fiară cumplită intrând în 
turma cea cuvântătoare a lui Hristos, şi răpind oile de la adevărata mărturisire a 
dreptslăvitoarei credinţe, adunându-se în Niceea la sobor, au mărturisit pe Hristos 


Dumnezeu, iar nu făptură; şi deopotrivă Tatălui pe Fiul şi pe Sfântul Duh cinstin- 
du-l, cu glas ca de tunet au grăit: 

Sfânt, Sfânt, Sfânt eşti Doamne Dumnezeul nostru, Dumnezeule Părinte şi Dumne- 
zeule Fiule şi Dumnezeule Duhule Sfinte, Unule adevăratul Dumnezeu, iar nu trei 
dumnezei; 

Sfânt eşti Doamne Dumnezeul nostru, Părinte nezidit şi Fiule nezidit şi Duhule 
Sfinte, Unule împreună nezidit; iar nu trei îndeosebi nezidiţi; 

Sfânt eşti Doamne Dumnezeul nostru, Părinte cel ce ai născut pe Fiul mai înainte 
de veci; Fiule, cel ce Te-ai născut fără de ani din Tatăl; Duhule Sfinte, care din 
veac purcezi de la Părintele, dar nu Te naşti; 

Sfânt eşti Doamne Dumnezeul nostru, Părinte, care ne-ai chemat pe noi dintru 
neființă; Fiule, cel ce ne-ai răscumpărat pe noi cei căzuți prin Crucea Ta; Duhule 
Sfinte, cel ce sfinţeşti şi înviezi pe toţi cu darul Tău; 

Sfânt eşti Doamne Dumnezeul nostru, cel ce ai binevoit a întemeia în duhul, în 
sufletul şi în trupul nostru cortul cel cu trei părţi spre a Ta sălăşluire, şi nu l-ai lăsat 
pe el întru noi până în sfârşit a se strica prin păcat; 

Sfânt eşti Doamne Dumnezeul nostru, cel ce ai pus semnul fiinţei Tale celei în 
trei Ipostase peste toate lucrurile Tale; în lumea aceasta văzută şi în cea nevă- 
zută; 

Sfânt, Sfânt, Sfânt eşti Doamne Dumnezeul nostru, miluieşte-ne pe noi, zidirea 
Ta cea căzută, pentru numele Tău cel Sfânt. 


Condacul al 5-lea 

Treime cea fără de început şi a toate făcătoare, zidindu-ne pe noi după chipul şi 
asemănarea Ta, ai poruncit nouă a face cele plăcute înaintea Ta; iar noi ticăloşii 
voia noastră cea rea iubind-o, făgăduinţele Sfintei Taine a Botezului am lepădat şi 
chipul Tău l-am întinat. Deci acum iarăşi alergăm la Tine şi ne rugăm: trimite no- 
uă darul Tău, scoate-ne pe noi din mâna vrăjmaşilor celor văzuţi şi nevăzuţi, şi 
ne mântuieşte pe noi cu judecăţile pe care le ştii, ca în vecii vecilor să cântăm ie: 
Aliluia! 


Icosul al 5-lea 

Văzând înţelegerea, care covârşeşte desăvârşirile Tale şi nespusele faceri de bine 
către fiii cei săraci ai lui Adam, Dumnezeule cel în trei Ipostase, cel mort cu duhul 
se înviază, cel întinat cu ştiinţa se curăţeşte şi cel pierdut se mântuieşte; deci cu 
minte mulţumitoare, cu inimă mulţumitoare şi cu buze de mulţumire zidite de Ti- 
ne, plecând genunchii grăim: 

Sfânt, Sfânt, Sfânt eşti Doamne Dumnezeul nostru, cel ce ai hotărât în sfatul Tău 
cel în trei Ipostase a zidi pe om, şi în trupul lui cel luat din ţărână, suflare de viaţă 
din gura Ta ai insuflat; 


Sfânt eşti Doamne Dumnezeul nostru, cel ce în faţa lui Adam cu chipul şi asemă- 
narea Ta, pe noi, pe toţi ne-ai cinstit şi bunătăţile Raiului moştenitori ne-ai făcut; 
Sfânt eşti Doamne Dumnezeul nostru, cel ce cu înţelepciune ne-ai învăţat pe noi 
mai presus decât toate cele văzute, şi pe toată făptura cea de Jos sub picioarele noa- 
stre ai supus-o; 

Sfânt eşti Doamne Dumnezeul nostru, cel ne-ai dăruit nouă pomul vieţii spre 
hrană, şi cu darul nemuririi ne-ai îmbogăţit; 

Sfânt eşti Doamne Dumnezeul nostru, cel ce strămoşii noştri, cei care au călcat po- 
runca, nu i-ai părăsit nici după greşeală, ci întru nădejdea mântuirii în preajma 
Edenului i-ai sălăşluit. 

Sfânt eşti Doamne Dumnezeul nostru, cel ce ne-ai scos şi pe noi din pântecele 
maicii noastre, şi cu darul Evangheliei, după naştere, ne-ai sfințit; 

Sfânt, Sfânt, Sfânt eşti Doamne Dumnezeul nostru, miluieşte-ne pe noi, zidirea 
Ta cea căzută, pentru numele Tău cel Sfânt. 


Condacul al 6-lea 

Propovăduitorul dreptăţii şi râvnitorul sfântului Tău nume, Ilie cel prea luminat, 
chemat fiind de înger, a stat pe Muntele Horeb; deci s-a făcut mai întâi vânt mare şi 
tare, risipind munţi, apoi s-a făcut cutremur mare şi foc arzător; ci nu în acestea 
Te-a văzut pe Tine. lar după foc, glas de vânt subţire, şi acolo Te-a văzut; deci aco- 


perindu-şi faţa, cu veselie şi cu frică a grăit: Aliluia! 


Icosul al 6-lea 

Răsărit-ai Lumina cunoștinței celei cu trei raze strălucitoare a dumnezeirii Tale la 
toată lumea; gonit-ai rătăcirea cea idolească, Dumnezeul cel în trei Ipostase şi 
Doamne; iar pe tot neamul omenesc din întunericul cel mare al păgânătăţii, în lu- 
mina cea minunată a Evangheliei l-ai adus, prin care noi cei luminaţi slăvind atot- 
puternica Ta pronie, grăim: 

Sfânt, Sfânt, Sfânt eşti Doamne Dumnezeul nostru, cel ce ai pierdut până în sfârşit 
cu apele potopului toată făptura cea stricată prin păcat, şi în faţa lui Noe ai înnoit 
tot neamul omenesc; 

Sfânt eşti Doamne Dumnezeul nostru, cel ce ai despărţit pe părintele credincioşilor 
Avraam din amestecarea limbilor, şi din seminţia lui ai întemeiat adevărata Bise- 
rică; 

Sfânt eşti Doamne Dumnezeul nostru, cel ce ai scos pe poporul Tău din Egipt, l-ai 
hrănit pe el cu mană în pustie şi l-ai dus în pământul în care curge lapte şi miere; 
Sfânt eşti Doamne Dumnezeul nostru, cel ce ai plinit cu Duhul Tău pe prooroci, şi 
printr-înşu în mijlocul lui Israel ai păzit credinţa în Răscumpărătorul cel făgăduit; 


Sfânt eşti Doamne Dumnezeul nostru, cel ce ai pedepsit pe poporul Tău cel ce gre- 
şise, prin robia Babilonului, după sfârşitul căreia, iarăşi ai poruncit a se zidi leru- 
salimul; 

Sfânt eşti Doamne Dumnezeul nostru, cel ce ai arătat pe Macabei statornici până la 
moarte în credinţa şi învăţăturile cele părintești; iar pe biserica cea de sub Lege, ca 
pe o mireasă până la venirea iubitului mire, ai păzit-o întreagă; 

Sfânt, Sfânt, Sfânt eşti Doamne Dumnezeul nostru, miluieşte-ne pe noi, zidirea 
Ta cea căzută, pentru numele Tău cel Sfânt. 


Condacul al 7-lea 

Vrând a arăta mărimea dragostei şi a milostivirii Tale celei către neamul omenesc 
cel căzut, când s-a plinit vremea, ai trimis pe cel Unul-Născut Fiul Tău, care, năs- 
cându-Se din Fecioară, S-a supus Legii, pentru ca pe cei de sub Lege să-i 
răscumpere; Care, petrecând pe pământ ca un Om şi răscumpărându-ne pe noi prin 
crucea Sa, S-a înălțat la cer, de unde, împlinind făgăduinţa, a trimis nouă pe Prea- 
sfântul Duh, ca să cântăm toţi: Aliluia! 


Icosul al 7-lea 

Minunată în adevăr şi nouă minune ai arătat, Minunatule întru cele înalte Doamne, 
când după trimiterea Preasfântului Duh peste aleşii ucenici şi apostoli, i-ai trimis 
pe ei la propovăduire în toată lumea, ca să vestească numele cel mare al Preasfintei 
Treimi, şi să aducă toate neamurile la ascultarea credinţei. Pentru aceasta, minu- 
nându-ne de puterea şi lucrarea cuvintelor lor, celor insuflate de Dumnezeu, cu 
bucurie grăim: 

Sfânt, Sfânt, Sfânt eşti Doamne Dumnezeul nostru, cel ce ai ales pe cele nepu- 
tincioase, de neam slab şi nebăgate în seamă ale lumii, ca să ruşineze pe cele tari, 
mărite şi înțelepte; 

Sfânt eşti Doamne Dumnezeul nostru, cel ce ai întărit nenumărate cete de mu- 
cenici, ca prin nenumărate chinuri şi omoruri să fie pecetluit adevărul Evangheliei 
şi puterea darului lui Hristos; 

Sfânt eşti Doamne Dumnezeul nostru, cel ce prin semnul Crucii ai plecat inima 
marelui Constantin cel întocmai cu apostolii, şi prin acela ai pus sfârşit cumplitelor 
prigoniri asupra creştinilor; 

Sfânt eşti Doamne Dumnezeul nostru, cel ce ai întărit Biserica, prin cele şapte so- 
boare a toată lumea, ca şi cu şapte stâlpi, a purtătorilor de Dumnezeu părinţi, şi de 
învăluirile eretice nevătămate ai păzit-o; 

Sfânt eşti Doamne Dumnezeul nostru, cel ce ai dăruit învăţătorilor celor de Dum- 
nezeu înțelepțiţi şi marilor nevoitori ai bunei cinstiri, ca unor prea luminate stele, 
pe tăria Bisericii a străluci; 


Sfânt eşti Doamne Dumnezeul nostru, cel ce ai povăţuit şi pe stăpânitorul împă- 
răției romanilor Constantin, la lumina credinţei celei adevărate, şi prin acela ai 
izbăvit toată lumea de înşelăciunea multei necredinţe; 

Sfânt, Sfânt, Sfânt eşti Doamne Dumnezeul nostru, miluieşte-ne pe noi, zidirea 
Ta cea căzută, pentru numele Tău cel Sfânt. 


Condacul al 8-lea 

Străin şi minunat, la stejarul lui Mamvri, Te-a văzut Avraam pe Tine, Adevăratul 
Dumnezeu, adică trei bărbaţi văzând, ca şi către unul a grăit: Doamne, de am aflat 
har înaintea Ta, nu trece pe robul Tău. Deci Celor trei, care i s-au arătat în trei 
fețe: Tatălui şi Fiului şi Sfântului Duh, iar unuia Dumnezeu într-o ființă, până la 
pământ s-a închinat, grăind: Aliluia! 


Icosul al 8-lea 

Cu totul pretutindenea eşti, şi totdeauna purtător de grijă pentru toată zidirea Ta, nu 
numai cu tăria nemăsuratei puterii Tale, ci şi cu bogăţia cea atotlucrătoare; iar 
nouă, precum a zis Fiul Tău, că şi perii capului toţi sunt numărați la Tine, ca nici 
unul dintr-înşii să nu cadă fără voia Ta. Pentru aceasta, nădăjduind spre pronia Ta, 
cu îndrăzneală şi cu dragoste grăim: 

Sfânt, Sfânt, Sfânt, eşti Doamne Dumnezeul nostru, cel ce ai binevoit ca tot nea- 
mul omenesc să se împartă în seminţii şi neamuri, şi fiecăreia din ele i-ai rânduit 
locul şi timpul vieţuirii; 

Sfânt eşti Doamne Dumnezeul nostru, prin care împărații împărăţesc şi cei pu- 
ternici fac dreptate, şi păzeşti pe aleşii Tăi ca lumina ochiului. 

Sfânt eşti Doamne Dumnezeul nostru, din care izvorăşte înţelepciunea şi înţele- 
gerea, toată tăria şi puterea, toată sănătatea şi frumuseţea; 

Sfânt eşti Doamne Dumnezeul nostru, cel ce rânduieşti războaie, şi iarăşi le opreşti 
pe ele; Cel ce încununezi cu biruinţă arma ce poartă dreptate, iar pe cea nedreaptă, 
chiar în mijlocul biruinţelor, mai înainte o hotărăşti spre sfărâmare; 

Sfânt eşti Doamne Dumnezeul nostru, cel ce faci semne pe cer şi pe pământ, tri- 
miţi foc, boli şi foamete asupra oamenilor, ca să nu rătăcească ei până în sfârşit din 
căile Tale cele drepte; 

Sfânt eşti Doamne Dumnezeul nostru, cel ce înalți pe cei smeriți pe pământ şi îi pui 
să stea cu domnii poporului Tău; iar pe cei mândri îi nimiceşti ca să nu se afle locul 
lor; 

Sfânt, Sfânt, Sfânt eşti Doamne Dumnezeul nostru, miluieşte-ne pe noi, zidirea 
Ta cea căzută, pentru numele Tău cel Sfânt. 


Condacul al 9-lea 


Toată firea, sus şi Jos, neîncetat Te slăveşte pe Tine Făcătorul cel prea veşnic şi 
Dumnezeu: în cer unii cântă zi şi noapte: Sfânt, Sfânt, Sfânt, iar alţii cununile lor le 
pun la picioarele Tale. Iar noi pe pământ împreună cu toată făptura, ca cei împo- 
dobiţi cu chipul slavei Tale celei de o fiinţă, Ţie ne rugăm şi de la Tine aşteptăm 
mare şi bogată milă, cântând: Aliluia? 


Icosul al 9-lea 

Ritorii cei mult-vorbitori, deşi mult se ostenesc cu mintea a ispiti despre taina 
Preasfintei Treimi, dar nu pot a înţelege cum este un Dumnezeu de o fire însă în 
trei desăvârşite feţe, iar noi întru aceasta credem şi mărturisim, dar cum, nu o 
cercăm. Şi nenumăratele faceri de bine cele către noi ale Fiecăreia din cele trei 
dumnezeieşti Feţe bine ştiindu-le, cu credinţă şi cu mulțumire grăim: 

Sfânt, Sfânt, Sfânt eşti Doamne Dumnezeul nostru, cel ce ai rânduit cu dreaptă 
judecata Ta nouă tuturor a ne întoarce în pământul din care suntem luaţi, şi în ziua 
învierii iarăşi a ne scula; 

Sfânt eşti Doamne Dumnezeul nostru, cel ce înainte ai hotărât soarelui, lunii şi 
stelelor să se întunece oarecând, iar pământului şi tuturor celor ce sunt pe el cu foc 
a se lămuri, pentru ca în locul lor să se arate cer nou, în care petrece dreptatea; 
Sfânt eşti Doamne Dumnezeul nostru, cel ce ai rânduit ziua, în care vor sta înaintea 
Ta la judecată toate seminţiile şi neamurile, ca să-şi ia fiecare plată după faptele 
sale. 

Sfânt eşti Doamne Dumnezeul nostru, cel ce vei zice drepţilor în ziua răsplătirui: 
veniți binecuvântaţii Părintelui Meu de moşteniţi împărăţia care este gătită vouă de 
la întemeierea lumii; 

Sfânt eşti Doamne Dumnezeul nostru, de la care păcătoşii cei care nu s-au pocăit 
cu frică atunci vor auzi: duceţi-vă de la mine, blestemaţilor, în focul cel veşnic, ca- 
re este gătit diavolului şi îngerilor lui; 

Sfânt eşti Doamne Dumnezeul nostru, cel ce ai făgăduit ca Biserica Ta să o păzeşti 
neclintită până la sfârşitul lumii, spre a nu fi ea biruită nici de porţile iadului; 

Sfânt, Sfânt, Sfânt eşti Doamne Dumnezeul nostru, miluieşte-ne pe noi, zidirea 
Ta cea căzută, pentru numele Tău cel Sfânt. 


Condacul al 10-lea 

Vrând să mântuieşti lumea, Te-ai arătat la râul Iordanului, Preasfântă şi Dumne- 
zeiască Treime: Tatăl în glas din cer mărturisind pe Fiul cel iubit; Fiul în chip ome- 
nesc primind Botezul de la rob; şi Duhul Sfânt pogorându-Se în chip de porumbel 
peste cel ce Se boteza. Deci întru numele lui Dumnezeu, însă în trei Feţe: a Tatălui 
şi a Fiului şi a Sfântului Duh, ne-am învăţat a lumina cu Botezul pe tot omul ce 
vine în lume, cântând: Aliluia! 


Icosul al 10-lea 

Împărate prea veşnice, care răsări soarele peste cei buni şi peste cei răi; Cel ce 
iubeşti pe cei drepţi şi pe cei păcătoşi miluieşti, spală necurăţia noastră cea 
sufletească şi trupească; binevoieşte a face în noi lăcaşul Tău, deşi nevrednici 
robi ai Tăi suntem. Pierde gândurile cele necurate, şterge faptele cele necu- 
viincioase, îndreaptă limba noastră spre a vorbi cele plăcute înaintea Ta, pentru 
ca, cu inimă şi cu buze curate, cu umilinţă Să grăim unele ca acestea: 

Sfânt, Sfânt, Sfânt eşti Doamne Dumnezeul nostru, despre care ceata apostolilor 
învederat vorbeşte şi către care soborul proorocilor pururea priveşte; 

Sfânt eşti Doamne Dumnezeul nostru pe care ceata mucenicilor cu dumnezeiască 
cuviinţă Îl mărturiseşte şi oastea preacuvioşilor numele Tău cel Sfânt Îl slăveşte. 
Sfânt eşti Doamne Dumnezeul nostru, pentru care mulțimea pustnicilor neîncetat 
suspină, şi de la care nevoinţele pustniceşti se încununează; 

Sfânt eşti Doamne Dumnezeul nostru, căruia ierarhii şi păstorii Bisericii aduc cân- 
tare de mulţumire; iar învățătorii lumu spre a noastră mântuire spre noi teolo- 
ghisesc; 

Sfânt eşti Doamne Dumnezeul nostru, primeşte rugăciunea cea pentru noi şi 
mijlocirea tuturor Sfinţilor, iar mai ales a Preasfintei Fecioare, care îşi întinde 
mâinile sale către Tine pentru noi; 

Sfânt eşti Doamne Dumnezeul nostru, îngrădeşte-ne pe noi cu sfinţii Tăi îngeri 


şi goneşte de la noi duhurile cele rele de sub cer; 
Sfânt, Sfânt, Sfânt eşti Doamne Dumnezeul nostru, miluieşte-ne pe noi, zidirea 
Ta cea căzută, pentru numele Tău cel Sfânt. 


Condacul al 11-lea 

Toată cântarea ce se aduce Ție nu poate a-Ţi aduce mulţumirea cuvenită pentru toți 
şi pentru toate, Dumnezeule cel slăvit în Treime; căci nu se află nici minte, care să 
poată a se întinde cu cugetul către mulțimea îndurărilor Tale, cele asupra noastră; 
nici cuvânt care cu vrednicie să le povestească; însă pentru toate cele văzute de noi 
ŞI care ni se dau nouă, fie Ţic, Preasfântă Treime, mulţumire de la noi, cinstea şi 
slava pe care Tu Însuţi le ştii că ar fi vrednice şi plăcute de slava Ta; deci noi închi- 
nându-ne Ție, cu smerenie şi cu dragoste cântăm: Aliluia! 


Icosul al 11-lea 

Luminătorule cel în trei Sori, ca un dătător de lumină Te-ai arătat, în făgăduinţele 
Tale, nouă celor ce suntem în întunericul necunoştinţei despre soarta noastră cea 
viitoare; cu mulţumire însă Te mărturisim, ca măcar de una din fericirile cele pre- 
vestite de Unul-Născut Fiul Tău să ne învredniceşti pe noi; pentru care acum cu 
umilinţă şi cu dragoste grăim: 


Sfânt, Sfânt, Sfânt eşti Doamne Dumnezeul nostru, cel ce ai gătit aleşilor Tăi bu- 
nătăţile pe care ochiul nu le-a văzut, urechea nu le-a auzit şi la inima omului nu s- 
au suit; 

Sfânt eşti Doamne Dumnezeul nostru, pe care toţi cei curaţi cu inima Te vor ve- 
dea precum eşti şi Te vor cunoaşte precum Tu Însuţi îi cunoşti pe ei; 

Sfânt eşti Doamne Dumnezeul nostru, în care toţi cei flămânzi şi însetaţi vor afla 
dreptate, pe saţiul ce niciodată nu se împuţinează; 

Sfânt eşti Doamne Dumnezeul nostru, de la care făcătorii de pace fii iubiţi se vor 
chema, ca cei ce sunt următori Unuia-Născut Fiului Tău, cel ce pe toate le-a împă- 
cat, 

Sfânt eşti Doamne Dumnezeul nostru, în care cei blânzi vor moşteni pământul; iar 
cei săraci cu duhul se vor învrednici de Împărăţia Cerului; 

Sfânt eşti Doamne Dumnezeul nostru, cel ce ai făgăduit veşnică plată celor ce mi- 
luiesc şi nesfârşită bucurie celor ce plâng; 

Sfânt, Sfânt, Sfânt eşti Doamne Dumnezeul nostru, miluieşte-ne pe noi, zidirea 
Ta cea căzută, pentru numele Tău cel Sfânt. 


Condacul al 12-lea 
Preasfântă Treime, dă-ne nouă darul Tău cel atotputernic; primeşte mărturi- 
sirea păcatelor noastre înaintea slavei împărăției Tale; caută la suspinurile 


noastre, trimite-ne nouă duhul umilinţei şi al îndurărilor; pentru ca să ne învre- 
dnicim, cu Suflet şi cu inimă curată, fără de osândă a grăi către Tine pe pământ, 
precum grăiesc îngerii în cer: Aliluia! 


Icosul al 12-lea 

Cântând pronia Ta cea iubitoare de oameni, Te slăvim pe Tine toţi, Treime fără de 
început; credem într-Unul Dumnezeu Tatăl şi Dumnezeu Fiul şi Dumnezeu Duhul 
Sfânt; că pe altul afară de Tine Dumnezeu nu ştim, către Tine cădem şi Ţie ne ru- 
găm, zicând: 

Sfânt, Sfânt, Sfânt eşti Doamne Dumnezeul nostru, dă-ne nouă ajutor ca să nu 
ne temem de nici un rău, spre apărarea vieţii noastre şi spre a nu ne înfricoşa de 
nici un vrăjmaş; 

Sfânt eşti Doamne Dumnezeul nostru, cel ce mântuieşti pe păcătoşii cei ce se 
pocăiesc; deci mântuieşte-ne şi pe noi mult păcătoşii; 

Sfânt eşti Doamne Dumnezeul nostru, cel ce înmulțeşti mila Ta tuturor, înmul- 
feşte-o şi asupra noastră, şi ne mântuieşte pe noi, că neputincioşi suntem; 

Sfânt eşti Doamne Dumnezeul nostru, prelungeşte-ne nouă tuturor vremea vieţii 
spre a ne pocăi şi nu ne osândi pe noi spre tăiere ca pe smochinul cel neroditor; 


Sfânt eşti Doamne Dumnezeul nostru, izbăveşte-ne pe noi de ispitele ce ne îm- 
presoară: de lume, de trup şi de diavol, şi ne hrăneşte în credinţa şi dragostea 
cea către Tine; 

Sfânt eşti Doamne Dumnezeul nostru, învredniceşte-ne pe noi a Te vedea faţă că- 
tre faţă şi a intra în cămara Ta cea luminoasă la nunta Mielului; 

Sfânt, Sfânt, Sfânt eşti Doamne Dumnezeul nostru, miluieşte-ne pe noi, zidirea 
Ta cea căzută, pentru numele Tău cel Sfânt. 


Condacul al 13-lea (de trei ori) 

O, Preasfântă, de viaţă făcătoare nedespărţită şi a toate făcătoare Treime: Pă- 
rinte şi Fiule şi Duhule Sfinte, Unule, Adevăratul Dumnezeu şi Făcătorul no- 
Stru, primeşte această de acum mulțumire a noastră; trimite-ne nouă darul şi 
puterea din înălțimea Sfântului Tău locaş, ca, toate poftele trupeşti călcându-le, 
Să viețuim întru toată buna cinstire şi curăţie până la sfârşitul vieţii noastre, pu- 
rurea lăudând prea sfânt numele Tău, şi cântând: Aliluia! 


După aceasta se zice iarăşi: 


Icosul 1 
Arhanghelii şi îngerii, începătoriile şi puterile, scaunele şi domniile, stând înaintea 


scaunului slavei Tale, nu pot a slăvi mărimea desăvârşirilor Tale. Heruvimii cei cu 
ochi mulți şi serafimii cei cu câte şase aripi, acoperindu-şi feţele, cu frică şi cu dra- 
goste grăiesc unii către alții: Sfânt, Sfânt, Sfânt Domnul Savaot. lar noi ca unii ce 
suntem pământ şi ţărână mai lesne ar fi să iubim tăcerea; însă pentru ca să nu ne 
arătăm nerecunoscători şi nemulțumitori, pentru atâtea îndurări revărsate asupra 
noastră, urmând doxologiei celor de sus, cu credinţă şi cu dragoste zicem unele ca 
acestea: 


Sfânt, Sfânt, Sfânt eşti Doamne Dumnezeul nostru, cel ce ești înălțimea desăvârşi- 
rilor celor nespuse şi adâncul tainelor celor neurmate; 

Sfânt eşti Doamne Dumnezeul nostru, cel ce pretutindenea eşti şi toate le îm- 
plineşti, cel ce Unul eşti, acelaşi ieri, astăzi şi în veac; 

Sfânt eşti Doamne Dumnezeul nostru, cel ce pe toate le faci numai cu voia, adu- 
când în fiinţă pe cele ce nu sunt, ca şi cum ar fi; cel ce cobori până la iad şi iarăşi 
ridici; 

Sfânt eşti Doamne Dumnezeul nostru, cel ce pui la încercare inimile şi rărunchii 
oamenilor, cel ce numeri stelele şi tuturor nume le dai; 

Sfânt eşti Doamne Dumnezeul nostru, ale cărui toate căile sunt adevărate şi toate 
judecăţile drepte şi totodată şi dorite. 

Sfânt eşti Doamne Dumnezeul nostru, cel ce răsplăteşti păcatele părinților asupra 
fiilor, miluieşti şi ajuţi din neam în neam; 


Sfânt, Sfânt, Sfânt eşti Doamne Dumnezeul nostru, miluieşte-ne pe noi, zidirea 
Ta cea căzută, pentru numele Tău cel Sfânt. 


Condacul 1 

Împărate al veacurilor şi Doamne cel mai înainte de veci, Făcătorule a toată făptura 
cea văzută şi cea nevăzută, Dumnezeule cel slăvit în Sfânta Treime, căruia se 
închină tot genunchiul; al cel cereşti, al celor pământeşti şi al celor de dedesubt. 
Pentru aceasta şi noi, ca cei ce suntem luminaţi cu Sfânta Taină a Botezului întru 
numele Tău cel întreit sfânt deşi nevrednici fiind, îndrăznim a-Ţi aduce această 
cântare de laudă; iar Tu ca Făcătorul, Purtătorul de grijă şi Judecătorul nostru, ia 
aminte spre glasul rugăciunii robilor Tăi, şi nu depărta mila Ta de la noi, pentru ca 
din adâncul sufletului pururea să strigăm Ţie: Sfânt, Sfânt, Sfânt eşti Doamne 
Dumnezeul nostru, miluieşte-ne pe noi, zidirea Ta cea căzută, pentru numele 
Tău cel Sfânt. 


Rugăciune către Dumnezeu-Tatăl 


= SFINTA 


Atotputernice Stăpâne, înțelepte şi atotbunule Doamne, Născătorule cel fără de 
început al Fiului celui dintr-o fiinţă născut, şi Purcezător al Sfântului şi celui de 
viaţă făcătorul Tău Duh, veşnic şi pururea fiitor; Însuţi pricinuitorule de purcedere, 
a cărui mărire este nemărginită, slavă nespusă şi milostivire nemăsurată; 


Cel ce ne-ai adus pe noi din neființă şi ne-ai cinstit cu chipul Tău cel prea scump; 
Care ne-ai dăruit nouă nevrednicilor nu numai a Te cunoaşte pe Tine şi a Te iubi, 
dar încă ce este mai scump, ca şi Tată a Te numi pe Tine ne-ai învrednicit. 


Mulţumim Ție, Dumnezeule al milostivirii şi al îndurărilor, cel ce nu ne-ai lăsat pe 
noi, ce am călcat porunca Ta, în mijlocul păcatului şi în umbra morţii; ci ai bine- 
voit a trimite pe pământ, pentru mântuirea noastră, pe Unul-Născut Fiul Tău, prin 
care şi veacurile s-au făcut, ca prin întruparea Lui şi prin patimile Lui cele înfri- 
coşătoare, de chinuirea diavolului şi din stricăciunea morţii să ne izbăvim. 


Mulţumim ie, Dumnezeule al dragostei şi al puterilor, că după înălțarea la cer a 
Preascumpului nostru Mântuitor, ai trimis şi pe Preasfântul Tău Duh peste aleşii 
Lui ucenici şi apostoli, pentru ca prin puterea propovăduirii lor celei de Dumnezeu 
insuflate pe toată lumea s-o lumineze cu lumina cea curată a Evanghelei Tale. 


Deci, Însuţi, Iubitorule de oameni, Stăpâne, ascultă acum rugăciunea cea smerită a 
nevrednicilor fulor Tăi, că aşa precum ne-ai zidit pe noi numai pentru bunătatea Ta 
şi ne-ai răscumpărat pe noi pentru îndurarea Ta, aşa ne şi mântuieşte pe noi pentru 
îndurarea Ta, aşa ne şi mântuieşte pe noi după milostivirea Ta cea neasemănată; 
fiindcă din faptele noastre nici urmă de pocăință nu avem, ci dreapta răsplătire şi 
despărțire de prea luminată faţa Ta ne aşteaptă. 


Că, dacă şi pentru tot cuvântul în deşert se va cere de la noi răspuns în ziua jude- 
căţii şi a răsplătirii, pentru nenumăratele noastre fărădelegi, cu care am greşit 
înaintea Ta, apoi, ce răspuns vom da noi, săracii, în ziua aceea? 


Pentru aceasta alergăm spre a Ta bunătate, care covârşeşte toată mintea şi cuvântul, 
rugându-ne ie: greşit-am, curăţeşte-ne pe noi, Doamne; nelegiuit-am, iartă-ne, 
Stăpâne, măniatu- Te-am, milostiveşte-Te, îndelung-Răbdătorule. 


Și păzeşte mai ales mintea, ştiinţa şi inima noastră de răutăţile lumii; izbăveşte-ne 
pe noi şi ne mântuieşte de viforul cel mult învăluitor al patimilor şi al căderilor în 
păcatele cele ştiute şi neştiute; ne îndreptează pe noi la limanul cel lin al credinţei, 
al dragostei şi al nădejdii vieţii celei veşnice. 


Adu-Ţi aminte, Doamne, de noi, întru mila Ta; dăruieşte-ne nouă toate cererile cele 
spre mântuire, iar mai ales viaţă curată şi fără de prihană; învredniceşte-ne pe noi a 
Te iubi pe Tine, şi a ne teme din toată inima noastră, şi a face voia Ta cea sfântă; 
pentru rugăciunile prea curatei Stăpânei noastre Născătoarei de Dumnezeu şi ale 
tuturor sfinţilor. Că bun şi iubitor de oameni Dumnezeul nostru eşti, şi Ţie slavă şi 
mulțumire şi închinăciune înălțăm, împreună cu cel fără de început al Tău Fiu şi cu 
Preasfântul şi Bunul şi de viaţă Făcătorul Tău Duh; acum şi pururea şi în vecii 
vecilor. Amin. 


Rugăciune către Dumnezeu-Fiul 


Unule-Născut, Fiule şi Cuvântul lui Dumnezeu, cel ce pentru mântuirea noastră ai 
binevoit a Te întrupa şi moarte a pătimi,; iar acum şi cu prea curatul Tău Trup la cer 
de-a dreapta împreună cu Tatăl şezi, şi toată lumea o cârmuieşti, nu ne uita cu 
milostivirea Ta pe noi, cei ce suntem Jos, care măcar că suntem cu totul întinaţi şi 
nevrednici, însă întru Tine, Mântuitorule şi Dumnezeul nostru, credem şi pe alt 
mijlocitor şi nădejde al mântuirii nu ştim. 


Deci,dă-ne nouă, Preabunule Răscumpărătorule, ca totdeauna să ne aducem aminte 
de câte chinuri ale sufletului şi ale trupului Tău a fost trebuinţă ca să împaci drep- 
tatea cea veşnică a părintelui Tău pentru păcatele noastre; şi cum Te-ai pogorât de 
pe cruce până la iad, cu prea curat sufletul Tău, ca să ne izbăveşti pe noi de puterea 
chinuirii iadului. 


Iar aducându-ne aminte de aceasta, să ne păzim de pofte şi de păcate, care au fost 
pricină de înfricoşătoare patimi şi de moartea Ta; şi să iubim dreptatea şi virtutea, 
care sunt mai plăcute Ţie decât tot darul cel adus de noi. 


Deci, ca cel ispitit după toate, Preabunule, singur ştii cât este de mare slăbiciunea 
duhului şi a trupului nostru şi cât de puternic şi viclean este vrăjmaşul nostru care 


umblă ca un leu, căutând pe cine să înghită, pentru aceasta nu ne lipsi pe noi de 
ajutorul Tău atotputernic; ci fii de-a pururea cu noi, păzindu-ne şi acoperindu-ne, 
povăţuindu-ne şi întărindu-ne, bucurând şi veselind duhul nostru. 


Iar noi alergând la sânul dragostei şi a îndurării Tale, toată viaţa noastră cea vre- 
melnică şi veşnică ie să o dăm, Stăpânului nostru, Răscumpărătorului şi Dom- 
nului; pe care din adâncul sufletului Îl rugăm, ca să ne faci pe noi cu judecăţile pe 
care le ştii, fără de împiedicare a trece la calea aceasta întunecoasă a vieţii pămân- 
teşti şi a ajunge la cămara cea dumnezeiască a Ta, pe care ai făgăduit a o pregăti 
tuturor celor ce cred în numele Tău şi urmează dumnezeieştilor Tale învățături. 


Rugăciune către Dumnezeu-Duhul Sfânt 


Împărate ceresc, prea bunule Mângâietorule, Duhule al adevărului, cel ce din Tatăl 
mai înainte de veci purcezi, şi întru Fiul pururea Te odihneşti; nepărtinitorule Izvor 
al darurilor celor dumnezeieşti, pe care le împarţi precum voieşti; prin care şi noi 
nemernicii ne-am sfinţit şi ne-am uns în ziua botezului nostru. 


Caută spre rugăciunea robilor Tăi, vino la noi şi Te sălăşluieşte întru noi şi cură- 
ţeşte sufletele noastre, ca să putem a ne face locaş Preasfintei Treimi. 


Aşa, o Preabunule, nu Te scârbi de necurăţia noastră, nici de rănile păcatelor; ci le 
tămăduieşte pe ele cu ungerea Ta cea atot-vindecătoare. Luminează mintea noastră, 
ca să cunoaştem deşertăciunea lumii şi a celor ce sunt în lume; înviază ştiinţa 
noastră, ca neîncetat să vestească nouă ceea ce se cuvine, a face şi ce se cuvine a 
lepăda; îndepărtează şi înnoieşte inima ca să nu izvorască mai mult ziua şi noaptea 
gânduri rele şi pofte necuvioase. Îmblânzeşte trupul şi stinge cu insuflarea Ta cea 
dătătoare de rouă văpaia patimilor, prin care se întunecă în noi chipul cel prea 
scump al lui Dumnezeu. 


Iar duhul lenevirii, al mâhnirii, al iubirii de stăpânire şi al grăirii în deşert, goneşte- 
| de la noi; şi ne dă nouă duhul dragostei şi al răbdării, duhul blândeţii şi al drep- 


tățu, ca îndreptând inimile cele slăbite şi genunchii, fără de lenevire să călătorim pe 
calea sfintelor porunci; şi aşa, ferindu-ne de tot păcatul şi împlinind toată dreptatea, 
să ne învrednicim a primi sfârşit creştinesc şi neruşinat, şi a intra în Ierusalimul cel 
ceresc; iar acolo a ne închina Ție, împreună cu Tatăl şi cu Fiul, cântând în vecii ve- 
cilor: Treime Sfântă, slavă Ţie! 


Rugăciune către Preasfânta Treime 


Preasfântă Treime, Stăpânire de o fiinţă, pricinuitoare a tot binele; ce vom răsplăti 
Ție pentru toate câte ne-ai dat nouă, păcătoşilor şi nevrednicilor, pe care mai 
înainte de a ne naşte noi în lume le-ai rânduit, şi pentru toate cele ce ne dai 
fiecăruia din noi în toate zilele şi pentru cele ce ai gătit nouă tuturor în veacul cel 
viitor? 


Deci se cuvenea pentru atâtea binefaceri şi îndurări, să mulţumim Ţie nu numai cu 
cuvintele, ci mai ales cu faptele, păzind şi împlinind poruncile Tale; iar noi cu pati- 
mile noastre şi cu obiceiurile cele rele în nenumărate păcate şi fărădelegi ne-am 
aruncat. 


Pentru aceasta, ca cei ce suntem întinaţi, nu numai că nu îndrăznim a ne arăta 
înaintea prea sfintei feţei Tale celei întreit strălucitoare, ci nici prea sfânt numele 
Tău a-l chema, de nu ai fi binevoit Însuţi Tu spre a noastră mângâiere a ne vesti 
nouă; că pe cei drepţi şi curaţi iubeşti, iar pe păcătoşii care se pocăiesc îi mântuieşti 
şi cu milostivire îi primeşti. 


Deci, caută, o, Dumnezeiască Treime, din înălţarea sfintei slavei Tale asupra noa- 
stră, mult păcătoşilor; şi bunăvoința noastră în loc de fapte bune o primeşte, şi ne 


dă nouă duhul pocăinţei celei adevărate; ca, urând tot păcatul, întru cuvioşie şi 
dreptate până la sfârşitul vieţii noastre să petrecem, făcând voia Ta cea sfântă şi 
slăvind cu cuget curat şi cu fapte bune prea dulcele şi prea încuviinţat numele Tău. 


Amin. 


Sinaxar - Sfânta Treime 


De Sfânta Treime, Biserica Ortodoxă prăznuiește pe Sfântul Duh, a treia persoană 
a Sfintei Treimi, precum indică Penticostarul, la Sinaxarul Utreniei din Lunea 
Cincizecimii: 


„În această zi, în Lunea Rusaliilor, prăznuim pe însuşi Preasfântul de viaţă 
Făcătorul şi întru tot puternicul Duh, Unul din Treime, Dumnezeu, cel de o cin- 
stire, de o fiinţă şi de o slavă cu Tatăl şi cu Fiul. 


În ziua Cincizecimii S-a pogorât Duhul Sfânt, în chip de limbi de foc, peste Sfinţii 
apostoli, în foişorul unde stăteau ei, şi s-a aşezat peste flecare dintr-înşii. Pentru 
cinstirea Sfântului Duh, dumnezeieştii părinţi, care pe toate bine le-a tocmit, cu 
prilejul Cincizecimii, au rânduit o sărbătoare deosebită, în această zi a Rusaliilor. 


Mântuitorul făgăduise înainte de patima Sa venirea Sfântului Duh, zicând: «De 
folos este ca Eu să Mă duc; că de nu Mă voi duce Eu, Mângâietorul nu va veni». 
Și iarăşi: «Voi ruga pe Tatăl şi alt Mângâietor va trimite vouă: Duhul ade- 
vărului, care din Tatăl purcede». lar după patimă, înainte de înălţarea la cer, iarăşi 
a zis: «Iar voi să rămâneţi în Ierusalim, până când vă veţi îmbrăca cu putere de 
sus». Deci, făgăduindu-le pe Mângâietorul, acum L-a trimis lor pe Acesta. 


Pe când ucenicii se găseau în foişor, în ziua Cincizecimii, cam pe la ceasul al 
treilea din zi, s-a făcut pe neaşteptate tunet din cer, în aşa fel, încât a străbătut mul- 
țimea adunată la Ierusalim, din toată lumea; şi Duhul Sfânt S-a văzut în chip de 
limbi de foc, pogorând nu numai peste cei doisprezece apostoli, ci şi peste cei 


şaptezeci de ucenici; şi aceştia au început să grăiască în limbi străine, fiecare din 
apostoli grăind limbile tuturor neamurilor. Astfel, nu numai cel de alt neam auzea 
pe apostol grăind în limba sa proprie, ci şi apostolul înţelegea şi grăia limba fie- 
cărui neam. Din pricina aceasta mulțimea socotea că sunt beţi, că neînţelegând cum 
fiecare apostol poate grăi tuturor în limba fiecăruia, îl socotea pe acela beat. Alţii, 
însă, se mirau zicând: Ce înseamnă aceasta? Mulțimea, adunată la Ierusalim pentru 
praznic, era din toate părțile pământului: părți, mezi şi elimiţi, care fuseseră robiți 
puţin mai înainte, de Antioh. 


Deci, Duhul Sfânt a venit după ce au trecut zece zile de la înălţare, iar nu îndată 
după înălţare, spre a face pe ucenici să-L aştepte cu şi mai multă înflăcărare. 


Tradiţia zice că în fiecare zi venea să se închine acelui Trup îndumnezeit al lui 
Hristos câte una din cetele îngerilor. Deci, după împlinirea celor nouă zile, împă- 
carea fiind săvârşită prin Fiul, în a zecea zi a venit în lume şi Mângâietorul. 


În ce priveşte Pogorârea Duhului după cincizeci de zile de la Paşti, aceasta ar fi în 
amintirea Legii Vechi; că Israel a primit cele zece porunci după un timp de cinci- 
zeci de zile de la trecerea prin Marea Roşie. Să se mai ţină seamă şi de asemănări: 
Acolo era un munte, aici un foişor; acolo s-a văzut foc, aici limbi de foc; iar în 
locul tunetului şi negurei din Sinai, aici s-a auzit un vuiet de vifor năpraznic. 


Duhul Sfânt S-a pogorât în chip de limbi de foc, ca să arate că este în legătură cu 
Cuvântul cel viu; sau pentru că apostolii trebuiau să înveţe mulțimile şi să le aducă 
la Hristos şi prin mijlocirea Cuvântului. S-a pogorât apoi, în chip de foc, ca să arate 
pe de o parte, că Dumnezeu este foc mistuitor, iar pe de alta, pentru nevoia de 
curăţire; şi S-a împărțit în limbi, pentru haruri. Și precum odinioară a amestecat pe 
cei ce ştiau numai o limbă şi i-a împărțit în mai multe limbi tot aşa şi acum, celor 
ce cunoşteau numai o limbă, le-a dat să cunoască multe limbi, ca să adune pe cei ce 
erau de diferite limbi, risipiţi în toate laturile lumii. 


Faptul s-a petrecut într-o zi de sărbătoare, pentru a fi cât mai mulți cei adunaţi şi ca 
prin €i vestea să se răspândească pretutindeni; apoi şi pentru ca cei ce se aflau 
acolo de Paşti şi văzuseră cele săvârşite atunci asupra lui Hristos, să aibă de ce să 
se minuneze. Faptul s-a petrecut apoi în ziua Cincizecimii, fiindcă se cuvenea ca 
tot în timpul în care se dăduse Legea cea Veche, să se reverse şi harul Duhului; 
după cum şi Hristos săvârşind un nou Paşte propriu, făcuse în loc de Paştile cel 
obişnuit, Paştile cel adevărat. 


Duhul nu S-a aşezat pe buzele apostolilor, ci pe capetele lor, căci capul este ocâr- 
muitorul şi partea cea mai aleasă a trupului şi cuprinde în el mintea, de la care şi 
limba îşi trage graiul. Pe de altă parte, este ca şi cum Duhul Şi-ar lăsa glasul prin 
limbă, aşezându-Se asupra capetelor apostolilor şi rânduindu-i astfel învăţători ai 
tuturor celor de sub soare. Vuietul care a avut loc şi focul s-a întâmplat din pricină 
că ele au fost şi în Sinai, arătând prin aceasta, că şi atunci şi acum Duhul este 
Acelaşi, dând Legea şi orânduind toate. Mulțimea s-a tulburat de vuietul suflări, 
fiindcă socotea că vine împlinirea tuturor celor prevestite de Iisus, iudeilor, cu 
privire la nimicirea lor. 


Se spune «ca de foc», ca să nu cugete cineva despre Duhul Sfânt că ar fi avut vreo 
însuşire trupească. 


Apostolii au fost învinuiți de beţie. Dar Petru, sculându-se şi vorbind în mijlocul 
mulţimii, a dovedit că lucrul acesta nu este adevărat, aducând mărturie cuvântului 
proorocului loil. Astfel a înduplecat dintre ei, cu cuvântul, ca la trei mii, să vină la 
Hristos”. 


Sfânt, Sfânt, Sfânt eşti Doamne Dumnezeul nostru, miluieşte-ne pe noi, zidirea 
Ta cea căzută, pentru numele Tău cel Sfânt. 


